作者:關漢卿
標題:錢大尹智寵謝天香・鬥鵪鶉
內容:並無那私事公仇，倒與俺張筵置酒。（帶雲）我這一過去，說些甚麼的是？（唱）我則是佯不相瞅，怎敢道特來問候。（見科）（錢大尹雲）天香，與耆卿施禮咱。（正旦唱）我這裡施罷禮，官人行緊低首。（錢大尹雲）天香、近前來些。（正旦唱）誰敢道是離了左右，我則索侍立旁邊，我則索趨前褪後。